text: Atlantic Airways og Icelandair samstarva
text: #000001
text: Flogfeløgini ætla at gera eina sonevnda Code-Share avtalu, sum hevur við sær góðar møguleikar at selja setur hjá hvørjum øðrum
text: #000002
text: Atlantic Airways og Icelandair hava undirskrivað eitt sokallað LOI (Letter of Intent) um, at feløgini bæði ætla at styrkja samstarvið sínámillum við at skriva undir eina Code-Share avtalu.
text: #000004
text: Atlantic Airways og Icelandair hava í fleiri áratíggju samstarvað við m.a. Interline-avtalum, sum innibera, at tað er gjørligt at selja pláss á flogførunum hjá hvørjum øðrum. Icelandair (fyrr: Flugfelag Islands) hevur fyrr flogið ímillum Føroyar og Ísland, og tá tey góvust, fór Atlantic Airways undir rutuflúgving til Íslands.
text: #000005
text: Nú fara bæði Atlantic Airways og Icelandair fara at flúgva upp á Føroyar, og har ætlanin er at gera eina Code-Share avtalu, sum hevur við sær enn betri møguleikar at selja setur hjá hvørjum øðrum. Icelandair fer at brúka teirra Q400 flogfør, sum taka 76 ferðafólk, til rutuna.
text: #000006
text: - Visjónin hjá Atlantic Airways er at knýta Føroyar nærri umheiminum. Í hesum sambandi er td. USA ein umráðandi marknaður fyri ferðafólk til Føroyar. Vit hava tí leingi arbeitt við at fáa eina Code-Share avtalu við Icelandair í lag soleiðis, at tað verður upp aftur lættari hjá amerikanarum at ferðast til Føroyar umvegis Ísland. Nú vóna vit, at avtalan kemur uppá pláss og verður til gagns fyri báðar partar, og vit eru sera spent at síggja úrslitið av henni, sigur Jóhanna á Bergi, stjóri í Atlantic Airways.
text: #000007
text: Tað var fyrr í dag, at Icelandair kunngjørdi, at flogfelagið fór undir regluliga flúgving millum Keflavík og Vágar frá 1. mai 2024. Í fyrsta umfari verður flogið fimm ferðir um vikuna, men frá 1. juni verður farið upp á seks ferðir um vikuna.
text: #000008